অনিকেত মাহাতর পোস্টিং সংক্রান্ত মামলায় একক বেঞ্চের রায়কে চ্যালেঞ্জ করে ডিভিশন বেঞ্চে রাজ্য

কলকাতা: জুনিয়র ডাক্তার অনিকেত মাহাতোকে আরজি করেই পোস্টিং দিতে হবে বলে সম্প্রতি নির্দেশ দিয়েছে কলকাতা হাইকোর্ট। আরজি করের চিকিৎসক অনিকেত মাহাতের (Aniket Mahato) পোস্টিং সংক্রান্ত কলকাতা হাইকোর্টের (Calcutta High Court) সিঙ্গল বেঞ্চের রায়কে চ্যালেঞ্জ জানিয়ে ডিভিশন বেঞ্চের রাজ্য। বিচারপতি তপব্রত চক্রবর্তী ডিভিশন বেঞ্চে মামলা দায়েরের অনুমতি চাইল রাজ্য। বিচারপতি তপব্রত চক্রবর্তী মামলা দায়ের এর অনুমতি দিয়েছেন।

চলতি বছরের মে মাসের শেষ দিকে আরজি কর আন্দোলনের প্রথম সারির তিন চিকিৎসক দেবাশিস হালদার, আসফাকুল্লা নাইয়া ও অনিকেত মাহাতকে জেলার হাসপাতালে বদলির নির্দেশ দেয় স্বাস্থ্য দফতর ৷ এই নির্দেশের বিরুদ্ধে আদালতের দ্বারস্থ তিন জন ৷ যদিও জুনিয়র ডাক্তার দেবাশিস হালদার, আসফাকুল্লা নাইয়া নির্দেশ মতো জেলার হাসপাতালে কাজে যোগ দেন ৷ কিন্তু অনিকেত মাহাতো কাজে যোগ দেননি। কাউন্সেলিং-এ আরজি করের কথা জানালেও পোস্টিং-এর তালিকা প্রকাশের সময় দেখা যায়, তাঁকে রায়গঞ্জ মেডিক্যাল কলেজে পোস্টিং দেওয়া হয়েছে। সেই সিদ্ধান্তের বিরোধিতা করে কলকাতা হাইকোর্টের দ্বারস্থ হয়েছিলেন অনিকেত মাহাত ।

আরও পড়ুন: দুর্গাপুজো উপলক্ষে হাওড়ায় আসছে ৮টি স্পেশাল ট্রেন

প্রসঙ্গত আরজি করের চিকিৎসক অনিকেত মাহাতোর রায়গঞ্জের স্থানান্তর সংক্রান্ত রাজ্যের সিদ্ধান্তকে খারিজ করেছিলেন বিচারপতি বিশ্বজিৎ বসু। সেই রায়কে চ্যালেঞ্জ জানিয়ে ডিভিশন বেঞ্চে আবেদন জানালো রাজ্য।

দেখুন ভিডিও